tartuNLP/wikipedia-smugri-20251201 huggingface dataset:
Holm-Žirkovski rajoon

Holm-Žirkovski rajoon (vene keeles "Холм-Жирковский район") on 2. järgu haldusüksus (munitsipaalrajoon) Venemaal Smolenski oblasti põhjaosas. Rajooni keskus on Holm-Žirkovski alev.
Rajoon piirneb põhjas Tveri oblastiga, idas Novodugino rajooniga, kagus Vjazma rajooniga, lõunas Safonovo rajooniga, edelas Jartsevo rajooniga ja läänes Duhhovštšina rajooniga.
Rajooni pindala on 2033 km². Elanike arv oli 2013. aastal 10 119.
Holm-Žirkovski rajoonis on 180 asulat (neist 16 ilma alalise elanikkonnata), mis kuuluvad ühe linnaasunduse (Holm-Žirkovski alevi) ja neljateistkümne külaasunduse koosseisu.
Rajooni tähtsamad jõed on Dnepr, Vjazma, Solja ja Nemoštšenko.
Ainelo

Ainelo on eesti perekonnanimi.
Nimede eestistamisel anti Ainelo uueks perekonnanimeks isikutele, kelle perekonnanimi oli varem Bundberg. Jaan Ainelo palvel kanti Ainelo perekonnanimede kaitsregistrisse nr. 33 all.
Jaan Ainelo (1882–1941) oli eesti õpetaja.
Ainvere

Ainvere on eesti perekonnanimi.
Eestistamisel anti Ainvere uueks perekonnanimeks isikutele, kelle nimi oli varem Assafrei, Kashurin, Kitzing ja Simson. Jaan Ainvere palvel kanti Ainvere perekonnanimede kaitseregistrisse nr. 327 all.
Jaan Ainvere (1903–1942) oli Särevere vallavanem.
Keltoloogia

Keltoloogia ehk hibernistika on teadusharu, mis tegeleb keldi keelte ja keltide kultuuri uurimisega.
Filosoofiline küsimus

Filosoofilised küsimused on küsimused olemise ja selle põhjuste ja tähenduse kohta, niisamuti teadmiste, väärtuste, tunnetuse, keele jne, muuhulgas ka filosoofia enese kohta. Filosoofiliste küsimustega tegelemine võib olla ka üks filosoofia määratlusi.
Filosoofilised küsimused on näiteks järgmised: "Mis on elu mõte?", "Kas maailm on igavene?", "Mis on tõde?", "Mis juhtub pärast surma?", "Mis on õige ja mis on vale?", "Mis mõte on üldse sellistel küsimustel?" jne. Filosoofiliste küsimuste hulk ei ole piiratud ega suletud ning neid küsimusi on läbi kogu filosoofia ajaloo pidevalt uuendatud, neid on lisandunud ja täiendatud.
Filosoofilised küsimused jagunevad eri tüüpideks vastavalt filosoofia valdkondadele ja filosoofia ajaloo perioodidele. Tavakeeles peetakse filosoofiliste küsimuste all silmas keerulisi vastuseta küsimusi, mis kerkivad üles teatud eluperioodidel.
Küsimused filosoofia ajaloos.
Eelsokraatikud küsisid küsimusi füüsilise maailma kohta ja oodatavad vastused osutasid füüsilise maailma algelementidele nagu tuli, vesi, õhk, maa, aga ka apeiron, riid.
Sokratesega seoses muutusid küsimused elulisemaks, sest Sokrates esitas küsimusi, mis puudutava ühiskondlikke asju, mille kohta on eri ühiskonnaliikmetel oma seisukoht. Sokrates küsis ühiskonnaelu puudutavate üldmõistete nagu õiglus, vaprus, headus jne definitsioone ja sellega sai alguse filosoofiline mõisteanalüüs.
Küsimused filosoofia valdkondade kaupa.
Kui jumal on olemas siis miks on maailmas nii palju kurjust?
Kas rass on bioloogiline või sotsiaalne liigitus?
Johann Tobias Lowitz

Johann Tobias Lowitz (vee keeles Товий Егорович Ловиц) (25. aprill 1757 Göttingen – 7. detsember 1804 Peterburi) oli saksa päritolu Vene keemik ja farmatseut. 
1793. aastal sai ta Keiserliku Teaduste ja Kunstide Akadeemia keemiaprofessoriks. 
1788. aastal avastas ta betuliini. 1796. aastal valmistas Lowitz esimesena maailmas täiesti puhast etanooli.
Johann Tobias Lowitzi isa oli astronoom ja geograaf Georg Moritz Lowitz.
ClinicalTrials.gov

ClinicalTrials.gov on veebisait, mis talitleb kliiniliste uuringute registri ja veebipõhise andmebaasina. Registrit peab "National Institutes of Health" 'i Riiklik Meditsiiniraamatukogu (NLM) (Bethesda, USA).
ClinicalTrials.gov on suurim inimestega läbiviidavate kliiniliste uuringute andmebaas, mis avati veebipõhiseks vabaks kasutuseks 29. veebruaril 2000.
Euroopa Meditsiinilise Onkoloogia Selts

Euroopa Meditsiinilise Onkoloogia Selts (lühend ESMO) on kasumit mittetaotlev kutseliste kliiniliste onkoloogide selts Euroopas. 
ESMO peakorter asub Šveitsis Luganos. 
1975. aastal asutasid Georges Mathé ja Maurice Schneider Nice'is Prantsusmaal seltsi Société de Médicine Interne Cancérologique. Selts oli ESMO eelkäija. Praeguse nime sai selts 1980.
Seltsi ametlik onkoloogiaalane meditsiiniajakiri on Annals of Oncology.
"ESMO Clinical Practice Guidelines".
"The ESMO Clinical Practice Guidelines" (CPG) on
Euroopa Meditsiinilise Onkoloogia Seltsi poolt välja antavad tõenduspõhised soovitused vähipatsientide standardraviks.
Annals of Oncology

"Annals of Oncology" (lühend Ann. Oncol.) on Euroopa Meditsiinilise Onkoloogia Seltsi ametlik onkoloogiaalane meditsiiniajakiri. Seda annab välja Oxford University Press.
Ajakiri ilmub 1990. aastast.
Dienestrool

Dienestrool on keemiline aine ja ravim, mis kuulub sünteetiliste östrogeenide hulka. 
Dienestrool on ravimi geneeriline nimetus. Ravimi tootenimed on "Ortho Dienestrol", "Dienoestrol", "Dienoestrol Ortho", "Sexadien", "Denestrolin", "Dienol", "Dinovex", "Follormon", "Oestrodiene", "Synestrol" jmt).
Ameerika Ühendriikidesse viis selle 1947. aastal Schering kui sünestrooli ("Synestrol") ja Prantsusmaale 1948. aastal kui "Cycladiene". 
Dienestrooli on kasutatud Ameerika Ühendriikides ja Euroopas ravimaks menopausiga seotud sümptomeid. 
Aleksandr Solženitsõni 1968. aastal ilmunud kaheosalises romaanis "Vähktõvekorpus", mis kirjutatud aastatel 1963–1966, on ravim hormoonravi näol, vähiravi kindel element, kus oodatavaks tulemuseks pidanuks meespatsientidel rinnad kasvama hakkama ja suguiha pidavat see püsivalt supresseerima.
Nimetused ja tähised.
CAS-i registreerimisnumber on 13029-44-2. 
ATC-kood: G03CB01 ja käesoleval ajal liigitatakse ravim rühma G : urogenitaalsüsteem ja suguhormoonid.
Etünüülöstradiool

Etünüülöstradiool (lüh EE ka EE2) on keemiline aine, loodusliku östrogeeni sünteetiline derivaat. Etünüülöstradiool kuulub ravimina sünteetiliste östrogeenide hulka ja seda kasutatakse fertiilses eas naiste hormoonravis. 
Etünüülöstradiool on looduskeskkonda sattudes paljudele organismidele kahjulik aine. 
Kõigis tänapäevastes madala hormoonisisaldusega kombineeritud rasestumisvastastes tablettides ehk pillides (kombineeritud kaht sünteetilist naissuguhormooni – östrogeeni ja progestiini) kasutatakse östrogeense komponendina etünüülöstradiooli.
Praegu kasutusel olevad preparaadid on kõik madaladoosilised, sisaldades EE-d kas 15, 20, 30 või 35 µg.
1960. aastatel oli tavaks kasutada kõrgedoosilisi tablette 50–100 µg. 
Nimetused ja tähised.
CAS-i registreerimisnumber on 57-63-6. 
Nüüdisajal liigitatakse ravim rühma G: urogenitaalsüsteem ja suguhormoonid ja selle 
ATC-kood on G03CA01.
Etünüülöstradiool on ravimi geneeriline nimetus. Kombineeritud rasestumisvastaste tablettide tootenimed on näiteks "aida, Asumate, Balanca, Belara, Bellgyn, Bellissima, Biviol, Chariva, Cilest, Cileste, Clevia, Conceplan, Desmin, Diane, Elleacnelle, Eve, Evra, Femigoa, Femigyne, Femovan, Gracial, Gravistat, Harmonet, Illina, Lamuna, Leios, Leona, Lovelle, Marvelon, Maxim, Microgynon, Minisiston, Minulet, Miranova, Mirelle, Monahexal, MonoStep, Neo-Eunomin, NovaStep, Novial, NuvaRing, Ovysmen, Petibelle, Pramino, Swingo, Synphasec, Trigoa, TriNovum, Triquilar, Trisiston, Valette, Yasmin, Yasminelle, Yaz" jpt.
Turuletulekujärgsed ohud tervisele (osaline).
Rinnanäärmekoe kumulatiivne eksponeeritus nimetatud hormoonidele on väga suur riskitegur rinnavähi tekkeks.
Osades uuringutes on tuvastatud, et pillide pikaajaline kasutamine võib suurendada riski emakakaela- ja maksavähi tekkeks. Pillide kasutajatel võib ka rinnavähitekke risk olla veidi suurem kui neil, kes pille ei kasuta. Pärast pillide kasutamise lõpetamist langeb suhteline risk umbes 10 aasta jooksul.
Ravimiameti 2016. aasta ravimistatistika kohaselt on etünüülöstradiooli sisaldavaid hormonaalseid kontratseptiive fikseeritud kombinatsioonis müüdud rohkem kui 8 miljonit tükki.
Looduskeskkonnas.
Ravim jõuab pärast naiseorganismist väljutamist või tootmise käigus ka veekogudesse ning vees lahustamatu bioaktiivse ainena võib põhjustada elusorganismides soovimatuid endokriinseid muutusi. Ühe uuringu kohaselt kutsub EE2 veekeskkonnas kahepaiksetel soovahetuse – geneetilised isaskonnad "moonduvad" emaskonnadeks.
Ajalugu.
Etünüülöstradiooli esines 1930. aastast alates patendidokumentatsioonis. Kuid etünüülöstradiooli avastajateks peetakse Saksa endokrinoloogi Walter Hohlwegi (10. oktoober 1902 Viin – 1992 Graz) ja Saksa keemikut Hans Herloff Inhoffenit (9. märts 1906 Hannover – 31. detsember 1992 Konstanz). Tol ajal töötasid nad Schering AG-s (praegune Bayer HealthCare Pharmaceuticals) ja sünteesisid nimetatud aine 1937. Meditsiinis hakati ainet patsientidele välja kirjutama 1940. aastate esimeses pooles.
Frank

Frank (tähis ₣) on rahaühik.
Frank on olnud mitme riigi valuutaühikuks, näiteks enne euro kasutuselevõtmist käibis Prantsusmaal Prantsuse frank ja Belgias Belgia frank. Tänapäeval käibib frank näiteks Šveitsis (Šveitsi frank) ja paljudes prantsuskeelsetes Aafrika riikides (näiteks Rwanda frank).
National Comprehensive Cancer Network

National Comprehensive Cancer Network (lüh NCCN) on Ameerika Ühendriikides tegutsev 27 vähikeskusest koosnev kasumit mitte-taotlev ühing.
NCCN annab välja meditsiiniajakirja Journal of the National Comprehensive Cancer Network.
NCCNi välja antavatele dokumentidele leidub viiteid ka Eesti onkoloogiaalastes trükistes.
Trombotsütopeenia sündroomiga tõsine palavik

Trombotsütopeenia sündroomiga tõsine palavik (ingliskeelne lühend "SFTS") on hemorraagiline viiruspalavike hulka liigitatud zoonoos. 
Hiinas, Jaapanis ja Lõuna-Koreas levivat zoonoosi põhjustab "SFTS virus" ja sellesse võivad mitmed loomad nakatuda "puukide hammustuse", nagu "Haemaphysalis longicornis", vahendusel. 
Zoonootilise nakkuskandluse ohuallikaks võivad olla ka nakatunud puukide vahendusel nakkuse saanud loomad, nii suri Jaapanis naine, keda hammustas viiruskandlusega kass. 
"SFTS virus" ("SFTSV") tuvastati Hiinas 2009.
Sümptomid.
Trombotsütopeenia sündroomiga tõsise palaviku sümptomid avalduvad harilikult 2 nädala jooksul nakatumisest.
Kliinilisteks sümptomiteks on palavik, oksendamine, kõhulahtisus, hulgiorganpuudulikkus (harilikult maks, süda, kopsud, neerud), trombotsütopeenia, leukopeenia, lümfadenopaatia, veritsemine ja maksaensüümide taseme tõus, ka surm. Suremuse määr on 12–30%, fataalsete haigusjuhtumite korral esineb hüpertsütokineemia, haige võib langeda koomasse, raskete haigusjuhtumite korral on esinenud ka entsefaliiti. 
Viirushaiguse raviks ravimid (ka legaalsed vaktsiinid) praegu puuduvad, patsient saab nn toetavat ravi, mis aitab tal haigusest ise välja tulla.
Tuumorilüüsi sündroom

Tuumorilüüsi sündroom on potentsiaalselt eluohtlik vähiravi tüsistus patsientidel, kes saavad kehas vohavate kasvajate mõjutamiseks agressiivset onkoteraapiat. 
Sündroomi kutsub esile maliigsete rakkude lüüsumine, mille tulemusel nende rakkude valgud, kaalium, kaltsium, fosfaadid, nukleiinhapped, kusihape jm vallanduvad rakuvälisesse vedelikku ja vereringesse. Selle tagajärjeks võib olla ainevahetushäirete konstellatsioon, mis võib põhjustada ägedat neerupuudulikkust, südame rütmihäireid ja äkksurma.
Tuumorilüüsi sündroomi on täheldatud igat liiki pahaloomuliste kasvajate ravi saavatel patsientidel, kes on saanud kiiritusravi, kortikosteroide, hormoonravi ja bioloogilist ravi. Eriti ohustatud on lapsed.
Vabariiklik Tallinna Onkoloogia Dispanser

Vabariiklik Tallinna Onkoloogia Dispanser ka Tallinna Vabariiklik Onkoloogia Dispanser (lüh VTOD) oli üks kahest Eesti NSV-s tegutsenud onkoloogiadispanserist, see avati 15. detsembril 1945.
24. mail 1945 andis NSV Liidu tervishoiu rahvakomissar välja käskkirja elanikkonna onkoloogilise abi parandamise abinõude kohta. Samanimelise määruse kinnitas Eesti NSV Rahvakomissaride Nõukogu 27. septembril 1945. 
Määruse kohaselt tuli Vabariiklik Tallinna Onkoloogia Dispanser avada hiljemalt 15. detsembril 1945. Selleks ajaks pidanuks dispanser olema varustatud 25 voodikoha, labori, diagnostiliste ja terapeutiliste röntgeniseadeldistega ja raadiumravi võimalusega. Hiljemalt 1. detsembril 1946 tuli avada 20-kohaline Tartu Linna Onkoloogia Dispanser koos 10-kohalise pansionaadiga. 
Lisaks tuli haiglatel hiljemalt 15. oktoobriks 1945 eraldada vähihaigetele 100 voodikohta: 
Vabariikliku Tallinna Onkoloogia Dispanseri peaarstiks nimetati 1945. aastal vaneminspektor Voldemar Kuusik. Peaarstil tuli aga kohustuslikus korras läbida spetsialiseerumiskursus Leningradis Leningradi Onkoloogia- ja Röntgenoloogia Instituudis. 1946. aasta alguses loobus dr Kuusik peaarsti kohustusest puudulikule vene keele oskusele viidates. Järgmiseks tegi Tervishoiu rahvakomissar ettepaneku vaneminspektor Aleksander Gavrilovile, kes töötas tol ajal Tallinna II Haiglas kirurgina. Dr Aleksander Gavrilov jäi peaarstiks üsna pikaks ajaks.
1946. aastal sai Tallinna Onkoloogia Dispanser
Tallinna I Haiglas (hilisem Vabariiklik Keskhaigla) 20 kirurgilist ja 20 günekoloogilist voodikohta, väikese ruumi ambulatoorseteks vastuvõttudeks ja võimaluse kasutada röntgenraviaparaati. Ka eraldati onkoloogiadispanserile Tallinna III Haiglas (Wismari haigla) 25 kohta kroonilistele vähihaigetele. Tallinna II Haiglas (hilisem Tõnismäe haigla) võimaldati kasutada lühifookusröntgenravi aparaati nahakasvajate raviks.
VTOD tööaruande kohaselt külastas onkoloogiadispanseri arste 1946. aastal 4993 patsienti, neist 1678 olid esmased vähihaiged, kellest 398 suunati statsionaarsele ravile ja 699 kiiritusravile. 
1948. aastal sai Vabariiklik Tallinna Onkoloogia Dispanser ruumid endise raskestikasvatatavate laste koolimajja Wismari tänaval. 
Vabariiklik Tallinna Onkoloogia Dispanser oli Eesti Onkoloogiakeskuse eelkäija.
SV40

SV40 (lühend ingliskeelsest nimetusest "Simian virus 40" 'ahviviirus 40' või "Simian vacuolating virus 40") on viiruseliik sugukonna "Polyomaviridae" perekonnast "Polyomavirus". 
Levik.
SV40 võib nakatada nii ahve kui ka inimesi. Looduslikud peremehed on eelkõige reesusmakaagid ja teised Aasia makaagid.
Sisaldus lastehalvatuse vaktsiinis.
SV40-t kirjeldasid esimestena 1960. aastal Ameerika Ühendriikide mikrobioloogid Ben Sweet ja Maurice Hilleman, kes avastasid, et 10–30% USA-s kasutatud lastehalvatuse vaktsiinidest (Sabini-tüüpi vaktsiin), sisaldasid SV40-t. 1960. aastaks oli Ameerika Ühendriikides potentsiaalselt saastatud lastehalvatuse vaktsiinidega vaktsineeritud umbes 90% lastest ja 60% täiskasvanutest.
Erinevate firmade toodetud lastehalvatuse vaktsiiniga korraldati vaktsineerimisi ka teistes riikides. Nii korraldas Poolas sündinud ameerika viroloog ja immunoloog Hilary Koprowski (5. detsember 1916 – 11. aprill 2013) aastatel 1957–1960 ulatuslikke vaktsineerimisi Belgia Kongo idaosas (tänapäeval Kongo DV, Rwanda ja Burundi); täpsed andmed puuduvad, arvatakse et Léopoldville'is vaktsineeriti 75 000 last. Vaktsiin võis mingis etapis olla kokkupuutes šimpansi neerudega, mis aga olid "omastatud" 
ahvi immuunpuudulikkuse viiruse tüvega SIVcpz-ga nakatunud šimpansilt. Selle vaktsineerimise tulemusel on mitmete uurijate arvates saanud võimalikuks teadmata arvu keskaafriklaste meditsiiniprotseduuridest tingitud nakatumine HIV-1-na tuntud viirusega (DPV - suukaudse poliomüeliidi vaktsiiniteooria).
Osalus kasvajate tekkes.
Nagu teisedki polüoomiviirused, võib SV40 teatud tingimustel kutsuda esile kasvajaid, nakkus jääb aga enamasti sümptomiteta. 
Inimestel ei ole tõestatud otsest seost SV40 nakkuse ja vähi tekke vahel, kuid SV40 onkogeenid osalevad vähirakkude tekkes inimese rakkudest rakukultuuris..
SV40 on DNA-viirus ja temale omistatakse onkogeenne võimekus mitmete vähkkasvajate tekkeks inimestel (vähiproovides on ahviviirus 40-e DNA), nagu aju-, kopsu-, soole-, eesnäärme ja rinnanäärmevähk. Pole selge, kui paljudel neist nüüdseks enam-vähem sobivas "rinnavähikandluseas" vaktsineerituil on rinnanäärmevähk tuvastatud.
Veiste leukeemia viirus

Veiste leukeemia viirus (lühend BLV) on viiruseliik sugukonnast "Retroviridae". 
Veiste leukeemia viirust on leitud nii piimaveistelt, keda peetakse viiruse looduslikeks peremeesteks, kui ka inimestelt. 
Virulentsus.
BLV-nakkust saab tuvastada ELISA- või PCR-meetodiga. BLV-nakkus levib verega, kui veiseid näiteks märgistatakse ja/või vaktsineeritakse, ilma et kasutataks ühekordseid seadeldisi, ja viirus nakatab B-rakke. 
Veise leukeemiaviirus põhjustab veistel veiste leukeemiat ja seda viirust seostatakse inimestel rinnavähi tekkega; mitmes uuringus on leitud rinnavähiga patsientide koeproovides veiste leukeemia viiruse DNA-d.
Vähi üleelanu

Vähi üleelanu (inglise keeles "cancer survivor") on termin, mida kasutatakse valdavalt kõnekeeles vähki põdevate inimeste puhul osutamaks teatud ajaperioodi - mille alguseks loetakse vähidiagnoosi kuulda saamist ja lõpuks surmaaja ära märkimist. See on omamoodi elumuse, kuid mitte elukvaliteedi näitaja.
"Macmillan Cancer Support" defineerib vähi üleelanut inimesena, kes on lõpetanud vähiravi ("cancer management") ja kellel puuduvad tõendid aktiivse haiguse kohta; kes elab progresseeruva haigusega saades vähiravi ja pole vähi terminaalses faasis; või kes on minevikus vähki põdenud. 
Termini hooletu kasutamine võib ravimatuid vähktõveliike põdevate või ka terminaalses faasis vähipatsientide tundeid haavata.
Novodugino rajoon

Novodugino rajoon (vene keeles "Новодугинский район") on 2. järgu haldusüksus (munitsipaalrajoon) Venemaal Smolenski oblasti põhjaosas. Rajooni keskus on Novodugino küla.
Rajoon piirneb põhjas Sõtšovka rajooniga, idas Gagarini rajooniga, lõunas Vjazma rajooniga, läänes Holm-Žirkovski rajooniga ja loodes Tveri oblastiga.
Rajooni pindala on 1935 km². Elanike arv oli 2012. aastal 10 228, 2009. aastal 10 600 ja 2002. aastal 11 860.
Novodugino rajoonis on 218 asulat ja nad kuuluvad viie külaasunduse koosseisu.
Sõtšovka rajoon

Sõtšovka rajoon (vene keeles "Сычёвский район") on 2. järgu haldusüksus (munitsipaalrajoon) Venemaal Smolenski oblasti põhjaosas. Rajooni keskus on Sõtšovka linn.
Rajoon piirneb põhjas Tveri oblastiga, idas Gagarini rajooniga ja lõunas Novodugino rajooniga.
Rajooni pindala on 1791,1 km². Elanike arv oli 2012. aastal 13 810, 2009. aastal 13 674 ja 2002. aastal 15 835.
Sõtšovka rajooni asulad kuuluvad ühe linnaasunduse (Sõtšovka linna) ja nelja külaasunduse koosseisu.
Rajooni tähtsamad jõed on Dnepr, Vazuza, Gžat, Osuga, Kasnja, Losmina ja Jablonja.
Piret Tatar

Piret Tatar (sündinud 3. oktoobril 1967) on eesti laulja ja näitleja.
Haridus.
Ta on lõpetanud 1982. aastal põhikooli Tallinna Balletikoolis ja 1985. aastal Tallinna Pelgulinna Gümnaasiumi. 1994. aastal õppis Londonis ning 1997. aastal lõpetas Eesti Muusika- ja Teatriakadeemia bakalaureuseõppes laulu erialal.
Õppinud kaks aastat Ingo Normeti juures näitlemist ja täiendanud end näitlemise alal Rednar Annuse juures Eesti Improteatris (kuni 2015. aastani).
Töö lauljana.
1990. aastast on ta töötanud Raadiokooris ja rahvusooperis Estonia lauljana. Olnud kaastegev Oratooriumikoori kontserdireisidel.
1999. aastast on ta laulnud solistina väikeses operetitrupis ja andnud kontserte Eesti kultuurimajades. Laulnud solistina muusikalides "Hüljatud" (2001, Fantine), "Hammasrataste vahel" (2015−2016), "Jesus Christ Superstar" jt.
Laulnud solistina kirikutes, bigbändide solistina, Mäetaguse jazzfestivalil, 1970. aastate bändiga Rose ja Estonia Talveaias kontserdisarjas "Õhtud muusikalidega" (2006).
2001. aastal töötas ta Tel Avivi ooperiteatris J. S. Bachi "Matteuse passiooni" lavastuses sopranina.
Töötanud lasteasutustes muusikaõpetajana.
Töö näitlejana.
Osalenud Linnateatri lavastuses "Wargamäe Wabariik".
Smolenski rajoon

Smolenski rajoon (vene keeles "Смоленский район") on 2. järgu haldusüksus (munitsipaalrajoon) Venemaal Smolenski oblasti keskosas. Rajooni keskus on Smolenski linn (ei kuulu rajooni koosseisu).
Rajoon piirneb põhjas Demidovi rajooniga, kirdes Duhhovštšina rajooniga, läänes Kardõmovo rajooniga, kagus Potšinoki rajooniga, lõunas Monastõrštšina rajooniga, läänes Krasnõi rajooniga ja loodes Rudnja rajooniga.
Rajooni pindala on 2894,98 km². Elanike arv oli 2012. aastal 47 428, 2009. aastal 45 321 ja 2002. aastal 47 281.
Smolenski rajoonis on 421 asulat, mis kuuluvad üheksateistkümne külaasunduse koosseisu.
Rajooni tähtsamad jõed on Dnepr, Sož, Nagat ja Stabna.
Esiliiga 2017

Esiliiga 2017 oli Eesti jalgpalli tugevuselt teise liiga, Esiliiga, 27. hooaeg, mis algas 2. märtsil ning lõppes 5. novembril 2017.
Liigatabel.
Esiliiga üleminekumängud.
Üleminekumänge ei toimunud seoses muutustega Premium liigas.
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Hooaja esimene pool.
 
 
 
 
 
 
 
 
 
 
 style="background: #FFDFDF;"|- : 02
 
 
 
 
 style="background: #FFDFDF;"|- : 03
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Hooaja teine pool.
 
 
 
 
 
 
 
 
 
 
 
 
 
 style="background: #FFDFDF;"|- : 32
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Hooaja statistika.
Individuaalne.
Kübaratrikid.
4 Mängija lõi 4 väravat; (K) – Kodus; (V) – Võõrsil
St. Paul's Chapel

St. Paul's Chapel (eesti keelde kohandatult Püha Pauluse kabel) on New Yorgi piiskopkonna Trinity Churchi koguduse ajalooline ja siiani aktiivne anglikaani kabel. See asub Lower Manhattani ärikeskuses Broadway ääres Fulton Streeti ja Vesey Streeti vahel. 
Sellele eraldas krundi Suurbritannia kuningriigi kuninganna Anne ning see valmis 1766. aastal arhitekt Thomas McBeani projekti järgi georgiaanlikus uusklassitsistlikus stiilis. See oli valmimise järel New Yorgi kõrgeim ehitis. Tänapäeval on see on üks vanemaid siiani säilinud sakraalehitisi Manhattani saarel.
9. oktoobril 1960 kuulutati see USA riiklikuks ajaloomälestiseks ("National Historic Landmark"). 16. augustil 1966 määras New York City Mälestusmärkide Säilitamise Komisjon ehitise kaitsealuseks mälestusmärgiks ("New York City Landmark"). 15. oktoobril 1966 kanti kabel Ameerika Ühendriikide Ajalooliste Paikade Riiklikusse Registrisse ("National Register of Historic Places").
Jüri Jagomägi

Jüri Jagomägi (sündinud 1. märtsil 1943) on eesti geograaf ja kartograaf.
Ta on paljude Eesti kaartide tegemisel olnud peakartograaf. 
1989. aastal asutas ta ettevõtte Regio (uue nimega Reach-U). 
Tal on pojad Teet, Priit ja Jaan. Teet Jagomägi on olnud Regio juhataja. Teine poeg Priit Jagomägi on samuti õppinud kartograafiat, kuid tegutseb vanalaevanduse eestvedajana.
Gagarini rajoon

Gagarini rajoon (vene keeles "Гагаринский район") on 2. järgu haldusüksus (munitsipaalrajoon) Venemaal Smolenski oblasti kirdeosas. Rajooni keskus on Gagarini linn.
Rajoon piirneb põhjas Tveri oblastiga, idas Moskva oblastiga, lõunas Tjomkino rajooniga, edelas Vjazma rajooniga, läänes Novodugino rajooniga ja kirdes Sõtšovka rajooniga.
Rajooni pindala on 2904 km². Elanike arv oli 2012. aastal 48 037, 2009. aastal 41 295 ja 2002. aastal 46 401.
Gagarini rajoonis on 158 asulat, mis kuuluvad ühe linnaasunduse (Gagarini linna) ja viieteistkümne külaasunduse koosseisu.
Rajooni tähtsamad jõed on Gžat, Jauza, Olelja ja Petrovka.
Dmitri Petrov

Dmitri Petrov (16. juuli 1958 Novomoskovsk) on vene tõlk, keeleõpetaja, polüglott.
Ta on töötanud nii Mihhail Gorbatšovi, Boriss Jeltsini kui ka Vladimir Putini tõlgina.
Jartsevo rajoon

Jartsevo rajoon (vene keeles "Ярцевский район") on 2. järgu haldusüksus (munitsipaalrajoon) Venemaal Smolenski oblasti keskosas. Rajooni keskus on Jartsevo linn.
Rajoon piirneb kirdes Holm-Žirkovski rajooniga, idas Safonovo rajooniga, kagus Dorogobuži rajooniga, edelas Kardõmovo rajooniga ja läänes Duhhovštšina rajooniga.
Rajooni pindala on 1618,93 km². Elanike arv oli 2012. aastal 55 619, 2009. aastal 57 444 ja 2002. aastal 62 012.
Jartsevo rajooni asulad kuuluvad ühe linnaasunduse (Jartsevo linna) ja üheteistkümne külaasunduse koosseisu.
Rajooni tähtsamad jõed on Dnepr ja Vop.
Esiliiga B 2017

Esiliiga B 2017 oli Eesti jalgpalli tugevuselt kolmanda liiga, Esiliiga B, 5. hooaeg, mis algas 1. märtsil ning lõppes 5. novembril 2017.
Meeskonnad.
10 osalevast meeskonnast on 5 samad, mis 2016. aasta Esiliiga B-s. 2016. aasta võitja FC Kuressaare ja teine koht FC Elva tõusid Esiliigasse, 9. koht Flora U19 ja 10. koht Tulevik II langesid välja. Selleks hooajaks asendas need viis meeskonda II liigast tõusnud Keila JK ja Paide Linnameeskond U21. 3. koht Welco teenis edutamise läbi Esiliiga üleminekumängude võidu, ning 8. koht Viimsi JK säilitas koha liigas võites Esiliiga B üleminekumängud.
Liigatabel.
Esiliiga B üleminekumängud.
Üleminekumänge ei toimunud seoses muutustega Premium liigas.
Mängutulemused.
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Hooaja esimene pool.
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
Hooaja teine pool.
Twenty One Pilots

 
Twenty One Pilots on Ameerika ansambel, mis tegutseb USA Ohio osariigis Columbuses. 
Ansambli asutas 2009. aastal laulusolist Tyler Joseph koos Nick Thomase ja Chris Salih’ga, kes mõlemad lahkusid bändist 2011. aastal. Pärast seda ühines Tyleriga trummar Josh Dun. Dueti tuntumad singlid on "Stressed Out", "Ride" ja "Heathens". Loo "Stressed Out" eest võideti ka Grammy auhind parima popmuusika dueti/ansambli esituse kategoorias. 
Esimesed kaks albumit, "Twenty One Pilots" (2009) ja "Regional at Best" (2011), anti välja omal käel, pärast seda sõlmiti 2012. aastal leping plaadifirmaga Fueled by Ramen. Plaadifirma kaudu ilmus 2013. aastal debüütalbum "Vessel".
Duett saavutas kuulsuse albumiga "Blurryface" (2015), kus olid hitid "Stressed Out" ja "Ride". Singel "Heathens" oli lindistatud filmi "Suicide Squad" helireale. Selle singliga sai ansamblist esimene alternatiivmuusikat viljelev ansambel, kellel oli kaks singlit samal ajal USA singlite edetabeli esikümnes. Järgmine album "Trench" ilmus 5. oktoobril 2018. Kuues stuudioalbum "Scaled and Icy" avaldati 21. mail 2021.
Ajalugu.
2009–2011.
Joseph tutvus tulevase bändikaaslasega korvpalli mängides Columbuses Ohios. Thomas asus hiljem õppima kooli, kus Joseph õppis.
Joseph alustas muusika tegemist siis, kui ta leidis kapist üles vana süntesaatori, mille ta ema oli talle kunagi jõuludeks kinkinud. 2007. aastal salvestas Tyler albumi "No Phun Intended" oma vanemate keldris. Oli ka laule, kus Thomas oli mänginud, ning tegi ka koostööd laulus "Trees", millest sai hiljem Twenty One Pilotsi tunnuslauluks.
Chris Salih sai Tyleriga tuttavaks ühel peol, kus Salihil tekkis bändi loomise plaan. Tyler oli vaimustatud Salihi kodustuudiost, seega nõustus ta temaga koos musitseerida ja bändi tegema. Enne nende esimest esinemist kutsus Joseph Thomase bändi basskitarri mängima. 2009. aastal liikus grupp oma majja ning hakati keldris oma esimest albumit kirjutama ja salvestama.
Ansambli nimi, logod jms.
Nimi Twenty One Pilots tuli Tyler Josephi poolt, kes luges raamatut Arthur Millerilt "All my sons", kus ühel mehel oli valida, kas müüa vigased lennukiosad ja riskida kahekümne ühe piloodi surmaga või jääda häbisse ja mitte need osad ära müüa. Ta otsustas need müüa ning nii sai surma kakskümmend üks pilooti.
Logo on Chris Salihi looming, ta lihtsalt üritas midagi teha ning see jäi sobivaks variandiks. Logo on uute albumite tulles palju muutunud, hetkel on logo värv kollane.
Ansambli liikmed.
Endised liikmed:
Auhinnad.
Twenty One Pilots on võitnud 31 auhinda 95 nominatsioonist.
Klimovo rajoon

Klimovo rajoon (vene keeles "Климовский район") on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Klimovo alev.
Rajoon piirneb põhjas Klintsõ rajooniga, idas Starodubi rajooniga, kagus ja lõunas Ukrainaga, edelas Valgevenega, läänes Zlõnka rajooniga ning loodes Novozõbkovi rajooniga.
Rajooni pindala on 1530 km². Elanike arv oli 2012. aastal 29 377, 2009. aastal 31 205 ja 2002. aastal 34 556.
Klimovo rajoonis on 114 asulat, mis kuuluvad ühe linnaasunduse (Klimovo alevi) ja neljateistkümne külaasunduse koosseisu.
St. Patrick's Cathedral (Midtown Manhattan)

St. Patrick's Cathedral ehk eesti keeles Püha Patricku katedraal on Iirimaa kaitsepühakule Patrickule pühitsetud roomakatoliku kirik New Yorgis. 
See asub Midtown Manhattanil Fifth Avenue ääres 50th Streeti ja 51st Streeti vahel, Rockefeller Centeri juurde kuuluva Atlase skulptuuri vastas. 100,4 meetri kõrgust ning 1879. aastal pühitsetud ja lõplikult 1888. aastal valminud katedraali peetakse suurimaks uusgooti stiilis katoliiklikuks sakraalehitiseks Põhja-Ameerikas.
19. oktoobril 1966 määras New York City Mälestusmärkide Säilitamise Komisjon ehitise kaitsealuseks mälestusmärgiks ("New York City Landmark"). 8. detsembril 1976 kanti kirik Ameerika Ühendriikide Ajalooliste Paikade Riiklikusse Registrisse ("National Register of Historic Places") kui USA riiklik ajaloomälestis ("National Historic Landmark").
Kuens

Kuens (saksa "Kuens", itaalia "Caines") on asula ja vald Põhja-Itaalias Lõuna-Tiroolis umbes 25 km Bolzanost loodes Passeieri orus.
Kuens külgneb Riffiani, Schenna ja Tiroli vallaga.
Valla pindala on 1,7 km². 2010. aasta 30. novembri seisuga elas seal 399 inimest.
Rahvastik.
2011. aasta rahvaloenduse järgi kõneles 96,28% rahvastikust emakeelena saksa keelt, 3,47% itaalia keelt ja 0,25% ladiini keelt.
Ajalugu.
8. sajandi alguses rajas sinna väikese kloostri püha Corbinianus, kes oli oma teisel reisil Rooma tabanud selle paiga ilu. Ta ostis mõningaid valdusi ning rajas viinamarjaistandusi ja puuviljaaedu ning pidas ala "vaimseks kodumaaks", nii et ta valis selle oma matmispaigaks.
Lana (Lõuna-Tirool)

Lana on vald (itaalia keeles "comune") Põhja-Itaalias Lõuna-Tiroolis. See paikneb Etschtalis ('Etschi orus') Bolzano ja Merano vahel ning Ulteni oru suudmes. 2010. aastal elas seal 11 206 inimest.
See on üks kolmest Lõuna-Tirooli vallast, mille nimi jäi muutmata 20. sajandi alguse ümbernimetamisprogrammi käigus, mille eesmärgiks oli peamiselt saksa kohanimede asendamine itaaliapärastega. Ülejäänud kaks muutmata jäänud nimega valda olid Gais ja Plaus.
Geograafia.
"Frazione"'d.
Lana vallas asuvad Völlani (Foiana), Pawigli (Pavicolo) ja Ackpfeifi (Acquaviva) "frazione"'d ehk osavallad.
Kogukond.
Keeleline jaotus.
2011. aasta rahvaloenduse järgi kõneles 91,84% Lana rahvastikust esimese keelena saksa keelt, 7,90% itaalia keelt ja 0,26% ladiini keelt.
Turism.
Lana küla jaguneb kolmeks osaks: Oberlana, Mitterlana ja Niederlana. See on populaarne turistide sihtkoht, kus pakutakse sportimisvõimalusi, nagu tennis, jalgpall, golf, minigolf ja suusarajad. Suvel naudivad kohalikud ja turistid ujumist, matkamist ja jalgrattasõitu, sest Lanas on palju häid jalgrattateid.
Joaquín del Cossío

Joaquín del Cossío (1789 – ?) oli Nicaragua poliitik, aastal 1839 kahel korral Nicaragua ülemdirektor.
Ta sündis aastal 1789. Esimesed teated temast pärinevad aastast 1824, mil piirkonnas võimul oleva hunta juht kolonel Juan Josê Salas määras ta Leóni kuberneriks. Hiljem oli ta esimese riigi ülemdirektori José Núñeze juures riigi asedirektoriks. Kuigi vastavalt konstitutsioonile kestis ülemdirektori ametiaeg kaks aastat, andis Núñez viiendal jaanuaril 1839 võimu Joaquín del Cossíole üle, muutes tolle ülemdirektori kohusetäitjaks, sisuliselt pidi sellesse ametisse astuma aga Evaristo Rocha. On teadmata, millal del Cossío reaalselt ametisse asuda sai.
21. mail valis seadusandlik kogu ta uueks ametlikuks riigi ülemdirektoriks. Nagu tema eelkäijagi, nii lahkus ka Joaquín del Cossío ametist enne oma ametiaja ametlikku lõppu, andes võimu üle Hillario Ulloale.
Ta andis linnaõigused El Viejole, Masayale ja Chinandegale.
Evaristo Rocha

Evaristo Rocha (eluaastad teadmata) oli Nicaragua poliitik, aastal 1839 Nicaragua ülemdirektori kohusetäitja.
Evaristo Rocha oli esimeses Nicaragua valitsuses, mis oli sisuliselt konstitutsioonilisele korrale üleminekuks ettevalmistuste tegemisteks ette nähtud üleminekuvalitsus, senaatoriks. Kuigi vastavalt konstitutsioonile kestis ülemdirektori ametiaeg kaks aastat, andis esimene ülemdirektor Núñez viiendal jaanuaril 1839 võimu Joaquín del Cossíole üle, muutes tolle ülemdirektori kohusetäitjaks, sisuliselt pidi sellesse ametisse astuma aga Evaristo Rocha. On teadmata, millal del Cossío reaalselt ametisse asuda sai. Kaks aastat hiljem (1841) taandus Evaristo Rocha seoses üleminekuvalitsuse töö lõppemisega lõplikult poliitikast.
Laurein

Laurein (itaalia: "Lauregno") on vald "(comune)" Lõuna-Tiroolis Põhja-Itaalias, paiknedes umbes 20 km Bolzanost läänes. Valla pindala on 14,2 km².
2010. aasta 30. novembri seisuga elas seal 346 inimest. 2011. aasta rahvaloenduse järgi kõneles 96,71% rahvastikust esimese keelena saksa keelt ja 3,29% itaalia keelt.
Laurein külgneb järgmiste valdadega: Brez, Cagnò, Castelfondo, Cloz, Proveis, Revò, St. Pankraz ja Ulten.
Hilario Ulloa

Hilario Ulloa (eluaastad teadmata) oli Nicaragua poliitik, 1839. aastal Nicaragua ülemdirektori kohusetäitja.
Ta abiellus Rafaela Calvoga. Nad elasid Leónis ja neil sündis 1821. aastal poeg Manuel Ulloa y Calvo, hilisem Leóni piiskop.
Hilario Ulloa oli esimeses Nicaragua valitsuses, mis oli sisuliselt konstitutsioonilisele korrale üleminekuks ettevalmistuste tegemisteks ette nähtud üleminekuvalitsus, senaatoriks. Kuigi vastavalt konstitutsioonile kestis ülemdirektori ametiaeg kaks aastat, andis teine ametlik ülemdirektor Joaquín del Cossío 20. oktoobril 1839 võimu Hilario Ulloale üle, muutes tolle ülemdirektori kohusetäitjaks. Kaks aastat hiljem (1841) taandus Hilario Ulloa seoses üleminekuvalitsuse töö lõppemisega lõplikult poliitikast.
Ümera (perekonnanimi)

Ümera on eesti perekonnanimi.
Nimede eestistamisel anti see isikutele, kelle perekonnanimi oli varem Grossmann ja Vonder. Karl Ümera palvel kanti Ümera perekonnanimede kaitseregistrisse nr. 193 all.
Karl Ümera (1897–1944) oli Eesti politseinik (kriminaalkomissar).
Grjazi

Grjazi on linn Venemaal Lipetski oblastis, Grjazi rajooni keskus. Asub Matõra jõe ääres, 20 km Lipetskist kagus.
Asulat tekkimisajaks loetakse 1868. aastat, mil valmis Moskva-Voroneži raudtee, millel asuv raudteejaam sai nime lähedalasuva Grjazi küla järgi. Jaama juurde tekkis küla, mis 1938. aastal sai linnaõigused. 1979. aastal liideti Grjazi küla linnaga.
Linna elanike arv 2001. aastal oli 49 300 ja 2017. aastal 46 600.
Arlet Palmiste

Arlet Palmiste (sündinud 22. mail 1973 Tallinnas) on eesti näitleja ja kultuurikorraldaja. 
Ta on ka lavastaja, laulja, saate- ja õhtujuht ning kultuurilooliste teoste autor. 
Haridus.
Ta on lõpetanud 1991. aastal Tallinna 20. Keskkooli (õppis eesti keele ja kirjanduse eriklassis), 1996. aastal Tallinna Pedagoogikaülikooli näitejuhtimise erialal ning 2023. aastal Usuteaduse Instituudi kristliku kultuuriloo magistriõppes. 
Töö ja looming.
Arlet Palmiste alustas erialast tööd Nukuteatri ja teatri G-Garaaž näitlejana. Selle kõrvalt juhtis ta alates 1994. aastast Eesti Televisioonis noortesaateid "Reis ümber Euroopa", "Va Banque" ja "Kaos TV" (1996), hiljem oli Kanal 2 hommikuprogrammi juht. 
1995. aastal jõudis ta lauljana ETV lauluvõistlusel "Kaks takti ette" finaali.
Hiljem on ta töötanud paljude telesaadete ("Nädalalõpp Kanal 2ga", "Bingo loto", "Kuldvillak", "Suur komöödiaõhtu", "Sõnasõda", "Rahvabänd", "Tõehetk", "Võta või jäta", "Evelin" jne) stuudioadministraatorina. 
Ta on mänginud pisirolle telesarjades ja filmides. Aastatel 2019–2020 mängis ta Jänku-Jussi TV3 samanimelises lastesaates, 2019. aastal oli mängujuht noortesarjas "#Pind". Aastatel 2021–2024 oli ta koos Jaagup Kreemiga TV3 suveseiklussarja "Kurvist kurvi" saatejuht. Ta on külalisnäitlejana mänginud telesarjades "Ohtlik lend" (2007) ja "Kättemaksukontor" (2013–2019).
Palmiste on asutanud MTÜ Sääsküla Huviklubi (millega on korraldanud mälumängusarja "Järva Kilb", kontserdisarja "Käravete järvemuusika", Eesti Joogimeistrite Festivali, Aravete Teatripäevi), MTÜ Piibe Maantee Arendus (korraldanud Piibe maanteel turismialaseid ühistegevusi), Piibe Teatri (2015) ning kaasasutanud Johan Pitka tubamuuseumi Jalgsemal ja Türi–Tamsalu raudtee muuseumvaguni Järva-Jaanis. 
Ta on töötanud Paide Kultuurikeskuse müügijuhina ja Järva-Jaani valla arendusnõunikuna. Ta on üks Järva-Jaani laada ja tänavafestivali põhikorraldajaid.
Kuni 2021. aasta lõpuni juhatas ta Ambla kultuurikeskust. 2022. aasta algusest septembri lõpuni oli ta Põhja-Järva Kultuurikeskuse direktor. Ta on ka alates 2021. aastast Anton Hansen Tammsaare kodukandis peetava eesti kirjanduse pidunädala idee autoreid.
Alates 2015. aastast on Palmiste kohapärimuslikke lavastusi esitava Piibe Teatri kunstiline juht. Kümne tegevusaasta jooksul on ta kirjutanud sellele teatrile 15 kohaliku kultuurilooga seotud näidendit ja paljud neist ka ise lavastanud.
Ta on peale mitmekümne näidendi kirjutanud ka kultuuriloolisi raamatuid ja kuuldemänge ning arvamusartikleid ajalehtedele (Järva Teataja, AjaLeht jm).
Ta on ansambli Poss solist ja õhtujuht. 
Aastatel 2005–2013 oli ta Ambla vallavolikogu liige. 
Isiklikku.
2004. aastast elab ta Järvamaal Sääskülas ja on 2005. aastast Arulepiku talu OÜ juhatuse liige. 
Ta on abielus Triinu Palmistega, paaril on kokku kolm täiskasvanud last.
Birštonase vald

Birštonase vald (leedu keeles "Birštono seniūnija") on 2. järgu haldusüksus (vald) Leedus Birštonase omavalitsuse territooriumil. Vald on Birštonase linna kõrval üks kahest omavalitsuse haldusüksusest.
Valla pindala on 111 km². 2011. aasta seisuga elas seal 1980 inimest. Valla keskus on Birštonase huutor, kus aastal 2011 oli 653 elanikku. Vallavanem on Jonas Kederys.
Zlõnka rajoon

Zlõnka rajoon (vene keeles "Злынковский район") on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Zlõnka linn.
Rajoon piirneb kirdes Novozõbkovi rajooniga, idas ja lõunas Klimovo rajooniga ning läänes Valgevenega.
Rajooni pindala on 735 km². Elanike arv oli 2009. aastal 13 200.
Zlõnka rajooni asulad kuuluvad kahe linnaasunduse (Zlõnka linna ja Võškovi alevi) ning nelja külaasunduse koosseisu.
Rajooni tähtsamad jõed on Iput, Neteša ja Zlõnka.
Huvitavaid fakte.
Zlõnka rajoonil on Sankovo ja Medvežje enklaav, mis asub Dobruši rajoonis Homieli oblastis Valgevenes.
Ajango

Ajango on eesti perekonnanimi.
Eestistamisel anti see isikutele, kelle perekonnanimi oli varem Teinfeldt ja Tuiman. Hugo Ajango palvel kanti Ajango perekonnanimede kaitseregistrisse nr. 226 all.
Sellise perekonnanimega inimesi seisuga 1. jaanuaril 2017 Eestis ei ela või on neid vähem kui viis.
Endel Kukner

Endel Kukner (7. aprill 1924 Salutaguse, Simuna kihelkond, Virumaa – 20. juuni 1995 Tallinn) oli eesti õpetaja ning koolijuht.
1943. aastal lõpetas ta Rakvere 1. Gümnaasiumi.
1943. aasta novembrist 1944. aasta augustini teenis Eesti vabatahtlikuna Soome 200. jalaväerügemendis, osales tõrjelahingutes Viiburi lahe ääres ja Vuoksil. 1944. aasta augustis tuli tagasi Eestisse. Nõukogude vägede sissetungi järel oli 1945. aasta kevadeni metsavend Varbolas, seejärel legaliseerus.
1947. aastal lõpetas Rakvere Õpetajate Seminari juures pedagoogilise klassi. 1961. aastal lõpetas Tallinna Pedagoogilise Instituudi ajaloo eriala.
Aastatel 1947–1950 töötas Rakvere Õpetajate Seminaris. Aastatel 1950–1956 oli ta Kohala kooli direktor, 1956–1957 Meremäe kooli direktor, 1957–1961 Väike-Maarja Keskkooli ajalooõpetaja ja õppealajuhataja. Aastatel 1961–1984 oli ta Keila 1. Keskkooli direktor, ajaloo- ja ühiskonnaõpetuse õpetaja. 
Laulis õpetajate ning soomepoiste meeskooris. Ta tegutses ka ilmalike matusetalituste kõnelejana.
Isiklikku.
Tema abikaasa Ruth (1927–2025) oli eesti keele ning kirjanduse õpetaja. Ta töötas aastakümneid Keila koolis.
Mallorca lambakoer

Mallorca lambakoer on Hispaanias Baleaaride saarestikus asuvalt Mallorca saarelt pärinev koeratõug.
Tõustandardis on koera käitumise/iseloomu kohta muuhulgas kirjas: "Hästi väärikas koer. Ta tunnistab ainult oma peremeest ja laseb vaid äärmiselt vastumeelselt võõraid oma lähedusse; intelligentne, hästi õpetatav, ustav..."
Novozõbkovi rajoon

Novozõbkovi rajoon (vene keeles "Новозыбковский район") on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Novozõbkovi linn (ei kuulu rajooni koosseisu).
Rajoon piirneb põhjas Krasnaja Gora rajooniga, kirdes Gordejevka rajooniga, idas Klintsõ rajooniga, kagus Klimovo rajooniga, lõunas Zlõnka rajooniga ja läänes Valgevenega.
Rajooni pindala on 980 km². Elanike arv oli 2012. aastal 12 116, 2009. aastal 12 915 ja 2002. aastal 14 170.
Novozõbkovi rajooni asulad kuuluvad kaheksa külaasunduse koosseisu.
Rajooni tähtsamad jõed on Snov, Vaga, Karna, Sinjavka ja Veprinka.
Khālid

Khālid (araabia keeles خالد) on araabia mehenimi, mis tõlgituna tähendab "igavene" või "surematu".
Krasnaja Gora rajoon

Krasnaja Gora rajoon (vene keeles "Красногорский район") on 2. järgu haldusüksus (munitsipaalrajoon) Venemaal Brjanski oblasti lääneosas. Rajooni keskus on Krasnaja Gora alev.
Rajoon piirneb põhjas Valgevene Mahiloŭ oblastiga, idas Gordejevka rajooniga, lõunas Novozõbkovi rajooniga ja läänes Homieli oblastiga.
Rajooni pindala on 1120 km². Elanike arv oli 2017. aastal 12 189.
Krasnaja Gora rajoonis on 53 asulat, mis kuuluvad ühe linnaasunduse (Krasnaja Gora alevi) ja kuue külaasunduse koosseisu.
Rajooni tähtsamad jõed on Bessed ja Viholka.
Märt Niidassoo

 
Märt Niidassoo (sündinud 1988 Pärnus) on Eesti muusik.
Niidassoo tegutses nimega Matt Samuel Berlioz ansamblis John Stuart Mill, mille asutajaliige ta oli.
Aastast 2015 produtseerib Niidassoo elektroonilist tantsumuusikat pseudonüümi Harmless Fun all.
Haridus.
Niidassoo lõpetas Pärnu Sütevaka Humanitaargümnaasiumi 2008. aastal ning õppis Tartu Ülikoolis inglise keele ja kirjanduse erialal.
Töö meedias.
Aastatel 2013–2014 töötas ta Pärnu Päikeseraadios, kus juhtis suvist päevasaadet "Lõunapaus" ning reedest õhtuse vööndi saadet "Küttekontor"
2014–2015 töötas meelelahutusportaalis Elu24, 2015–2018 Kanal 2 uudistesaates "Reporter".
2018. aastal töötas ta ajalehes Õhtuleht.
Hobid.
2016. aastast on ta tegev püstijalakoomikuna. On üles astunud DJ-na.
Gordejevka rajoon

Gordejevka rajoon (vene keeles "Гордеевский район") on 2. järgu haldusüksus (munitsipaalrajoon) Venemaal Brjanski oblasti lääneosas. Rajooni keskus on Gordejevka küla.
Rajoon piirneb põhjas Mahiloŭ oblasti Kasciukovičy rajooniga, idas Suraži rajooniga, kagus Klintsõ rajooniga, lõunas Novozõbkovi rajooniga ja läänes Krasnaja Gora rajooniga.
Rajooni pindala on 846,5 km². Elanike arv oli 2017. aastal 12 189.
Gordejevka rajoonis on 66 asulat, mis kuuluvad seitsme külaasunduse koosseisu.
Always (Arash)

"Always" on Aserbaidžaani laulja Aysel Teymurzadə (lavanimega AySel) ja Rootsi-Iraani popstaari Arashi singel. See on Ayseli jaoks esimene ja Arashi jaoks kümnes singel. Laul esindas Aserbaidžaani 2009. aasta Eurovisiooni lauluvõistlusel. İctimai Televiziya (İTV) tegi hääletuse, kus osales 30 laulu, ning televaatajad hääletasid laulu "Always" võitjaks. Laulu kirjutas terve meeskond (kuhu kuulus ka Arash).
Muusikavideo režissöör on rootslane Fredrik Boklund. Videot näidati rahvale esimest korda 24. aprillil 2009 İctimai TV vahendusel. Boklund kirjeldas videot kui "visuaalset artistide emotsioonide ja tunnete matkimist". Laulus on kasutatud tari (traditsionaalne aserite muusikainstrument). Sarnaselt ilmnes instrument ka laval Arashi käes Eurovisioonil. 
Paar esitas laulu kaheteistkümnendana Eurovisiooni teises poolfinaalis 14. mail. Neile eelnes Ungari esindaja Zoli Ádok lauluga "Dance with Me" ning neile järgnes Kreeka laulja Sákis Rouvás looga "This Is Our Night". Arash ja Aysel said 180 punkti, millega tulid teisele kohale (Norra laulja Alexander Rybaki järel), jõudes lõppfinaali.
Finaalis esinesid nad üheteistkümnendana pärast Venemaa artisti Anastassija Prõhhodkot looga "Mamo" ning enne Bosnia ja Hertsegoviina esindajat Regina lauluga "Bistra voda". Nad said 207 punkti ning jäid kolmandaks (Islandi laulja Jóhanna Guðrún Jónsdóttiri ja Norra laulja Alexander Rybaki taha). 
"Always" on Aserbaidžaani esimene kord jõuda Eurovisioonil edetabeli esikolmikusse.
21. juuliks 2013 oli laulu "Always" muusikavideot mängitud YouTube'is üle 18 miljoni korra.
Jaanuaris 2010 teatas Tophit.ru, et laulust on saanud läbimüügilt teine telefonihelin Ukrainas ja Valgevenes.
Starodubi rajoon

Starodubi rajoon (vene keeles "Стародубский район") on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Starodubi linn (ei kuulu rajooni koosseisu).
Rajoon piirneb põhjas Unetša rajooniga, kirdes Potšepi rajooniga, idas Pogari rajooniga, lõunas Ukrainaga, läänes Klimovo rajooniga ja loodes Klintsõ rajooniga.
Rajooni pindala on 1750 km². Elanike arv oli 2012. aastal 20 770, 2009. aastal 40 778 ja 2002. aastal 44 573.
Starodubi rajoonis on 149 asulat, mis kuuluvad kümne külaasunduse koosseisu.
Rajooni tähtsamad jõed on Babinets, Vablja ja Revna.
Roman Viidik

Roman Voldemar Viidik (30. detsember 1905 Sootaga, Laiuse vald, Tartumaa – 22. oktoober 1984 Täby, Rootsi) oli eesti loomaarstiteadlane.
1924. aastal lõpetas ta Hugo Treffneri Gümnaasiumi. 1929. aastal lõpetas Tartu Ülikooli veterinaarina. 1936. aastal kaitses Viini veterinaarülikoolis doktorikraadi väitekirjaga "Ueber das Vorkommen von Fleischvergiftern und Abortus-Bang-Bakterien in Fällen von weisser Fleskniere des Kalbes". 1959. aastal sai teise doktorikraadi veterinaarias Stockholmi veterinaarinstituudis väitekirjaga "Experimentelle Studien über den schwedischen avirulenten Schweinerotlauf-Impfst".
Aastatel 1926–1931 oli ta Tartu Ülikooli abiõppejõud ja assistent, 1931–1934 töötas ta loomaarstina Saardes ja 1934–1936 Jõgeval. Aastatel 1936–1938 õppis Tartu Ülikooli välisstipendiaadina mitme Euroopa riigi veterinaariaülikoolis. Aastatel 1938–1939 oli ta Tartu Ülikooli lihahügieeni ja kohtuliku loomaarstiteaduse õppeülesande täitja, 1939–1940 adjunktprofessor ja lihahügieeni instituudi direktor. Ta oli Loomaarstide Koja liige. 1940. aasta juunis läks Soome, 1941 juulis astus Soome sõjaväkke, töötas Äänislinna veterinaarhaigla peakirurgi ja röntgenoloogina. 1946–1948 oli Lahti linnaveterinaar. Aastatel 1948–1971 töötas Stockholmis Rootsi veterinaarinstituudi laborijuhatajana.
Unetša rajoon

Unetša rajoon (vene keeles "Унечский район") on 2. järgu haldusüksus (munitsipaalrajoon) Venemaal Brjanski oblasti keskosas. Rajooni keskus on Unetša linn.
Rajoon piirneb kirdes Mglini rajooniga, läänes Potšepi rajooniga, lõunas Starodubi rajooniga, läänes Klintsõ rajooniga ja loodes Suraži rajooniga.
Rajooni pindala on 1130 km². Elanike arv oli 2013. aastal 38 700.
Unetša rajoonis on 110 asulat, mis kuuluvad ühe linnaasunduse (Unetša linna) ja kaheksa külaasunduse koosseisu.
Rajooni tähtsaim jõgi on Unetša.
Klintsõ rajoon

Klintsõ rajoon (vene keeles "Клинцовский район") on 2. järgu haldusüksus (munitsipaalrajoon) Venemaal Brjanski oblasti edelaosas. Rajooni keskus on Klintsõ linn (ei kuulu rajooni koosseisu).
Rajoon piirneb kirdes Suraži rajooniga, idas Unetša rajooniga, kagus Starodubi rajooniga, lõunas Klimovo rajooniga, edelas Novozõbkovi rajooniga ja kirdes Gordejevka rajooniga.
Rajooni pindala on 1291 km². Elanike arv oli 2012. aastal 20 080, 2009. aastal 20 061 ja 2002. aastal 23 581.
Klintsõ rajoonis on 114 asulat, mis kuuluvad üheksa külaasunduse koosseisu.
Rajooni tähtsamad jõed on Iput, Unetša ja Turosna.
Russarö

Russarö on saar Soome lahes, asub Hankost lõunas. Saare pindala on 80 hektarit.
Saar on Soome kaitseväe kasutuses.
Saarel paikneb 1863. aastal valminud viiekorruseline majakas ja Soome Meteoroloogiainstituudi ilmavaatlusjaam.
Väike Tütarsaar

Väike Tütarsaar (soome keeles "Säyvö" ja "Pien-Tytärsaari", vene keeles "Малый Тютерс") on saar Soome lahes. Kuulub Venemaale. Saarel pole elanikke.
Asub Suurest Tütarsaarest 15 km kaugusel edelas, Eesti rannikust 32 km ja Venemaa rannikust 55 km kaugusel. 
Saare pindala on 1,6 km².
Pogari rajoon

Pogari rajoon (vene keeles "Погарский район") on 2. järgu haldusüksus (munitsipaalrajoon) Venemaal Brjanski oblasti lõunaosas. Rajooni keskus on Pogari alev.
Rajoon piirneb põhjas Potšepi rajooniga, idas Trubtševski rajoonis, kagus Sumõ oblastiga (Ukraina) lõunas Tšernigivi oblastiga (Ukraina) ja läänes Starodubi rajooniga.
Rajooni pindala on 1210 km². Elanike arv oli 2012. aastal 27 729, 2009. aastal 31 995 ja 2002. aastal 35 588.
Pogari rajooni asulad kuuluvad ühe linnaasunduse (Pogari alevi) ja neljateistkümne külaasunduse koosseisu.
Rajooni tähtsamad jõed on Sudost, Vara ja Vablja.